钦定古今图书集成/明伦汇编/闺媛典/第312卷 > 皇清四十五 > 余良栋妻邵氏
## 钦定古今图书集成/明伦汇编/闺媛典/第312卷 > 皇清四十五 > 余良栋妻邵氏

按《苏州府志》：“邵氏，昆山人。年十八，适同邑余良栋。二十九而寡。两孤俱幼，氏绝粒誓死，翁姑谕以保孤，乃止。家贫，勤纺绩，供俯仰。翁姑殁，典鬻襄事。屡遇兵荒，卒能全身远害，抚孤成立。长孙起霞甫四龄，即口授《孝经》《论语》。稍长，勉以勤学立品，苦节三十九年卒。巡抚汤斌疏闻。”

诏表其门。